stanford-oval/wikipedia huggingface dataset:
תרמילאות אופניים
מרוצי תרמילאות אופניים

כפי שצוין ב'היסטוריה של מרוצי תרמילאות אופניים', מרוצי תרמילאות אופניים מודרניים, מקורם באלסקה בשנות ה-80. ג'ו רדינגטון האב אימץ גם את הסגנון הזה של רכיבה על אופניים בשטח בשנות ה-80 המאוחרות, כשהתחיל את מרוץ ה-"IditaBike", מרוץ של 200 מייל בחלק ממסלול מרוץ כלבי המזחלות "Iditarod" המושלג באלסקה. 26 אנשים החלו את המרוץ, תוך שימוש באופני ההרים האופייניים לתקופה, ו-13 סיימו. השקת מרוץ ה"אריזונה טרייל" בשנת 2006 החלה להפיץ את הספורט. מודעות נרחבת יותר נוצרה באמצעות המאמר של מגזין "Outside" משנת 2008, "מרוץ האופניים הקשה בעולם אינו בצרפת" והסרט "Ride the Divide" משנת 2009.
מרוצי תרמילאות אופניים הם כמעט תמיד ללא תמיכה חיצונית. וריאציות של כללי תרמילאות האופניים שנקבעו ב-2008 עבור מרוץ ה-"Tour Divide" נמצאים בשימוש הנפוץ ביותר:
רוכב יכול לתספק מחדש מזון/ציוד, לשכור חדר, לכבס בגדים, אפילו לטפל באופניים שלו בחנויות מסחריות לאורך הדרך. הכוונה היא לרכוב ללא תמיכה בין עיירות, ולתפקד בתמיכה עצמית כאשר נמצאים בערים. כל השירותים בהם משתמשים חייבים תמיד להיות זמינים מסחרית לכל המתמודדים ולא מתוכננים מראש. אין אספקה פרטית, אין לינה פרטית.
Tour Divide שואפת לשוויון הזדמנויות בתוך ה-GC (סיווג כללי). בין אם עושים רכיבת מבחן זמן בודד או מתמודדים בהזנקה הגדולה, הTD דורשת שלכל מתמודד – מאלה שגרים לאורך המסלול ועד לאלה שחיים ביבשות אחרות – יהיה מגרש משחק שווה. לפיכך, סיוע חיצוני בניווט, לינה או אספקה מחדש (במיוחד קבלת אספקה ממשלוח לא מסחרי) אסור.
סיוע חיצוני מוגדר ככל סיוע של צד שלישי בניווט או תאורה וכל סיוע לא מסחרי באספקת מזון או לינה. שירות נחשב 'מסחרי' כשהוא מיועד למסחר, זמין באותה מידה לכל הרוכבים (ITT [מבחן זמן בודד] + מתחילים קבוצתיים) שנה אחר שנה, רצוי שירות שרשום במדריך 'שירותים' במפות המסלול של ACA.
ה-Tour Aotearoa מגדיר תמיכה עצמית כ"עשה הכל בעצמך, תחת הקיטור שלך."
מרוצי תרמילאות אופניים עשויים להיות על שבילים, על כבישי חצץ או על כבישים סלולים, ורבים מהם, כמו ה-HLC, כוללים את כל אלה. ככל שהפופולריות של תרמילאות אופניים עלתה, כך גדלה ההזדמנות למרוצים ויש מרוצי תרמילאות אופניים המתקיימים באופן קבוע ברחבי העולם.
מרוצים כמו ה-"Trans Continental" מאורגנים מאוד עם דמי כניסה, וכללים נוקשים שיש לפעול לפיהם עם סיכון של פסילה. אחרים, כמו מרוץ ה-"Arizona Trail", ה-"Tour Divide", ה-"HLC" וה-"Discover Israel", אינם לא אירוע מאורגן אלא קבוצת חברים שיוצאת לרכוב על האופניים שלהם באותו מסלול באותו זמן. האחרונים עדיין מושכים רוכבים תחרותיים שמשתדלים לרכוב על המסלולים מהר ככל הניתן ולקבוע את הזמן המהיר ביותר הידוע, במקביל לכך שאחרים רוכבים בקצב נינוח יותר. מגוון זה של גישות מנוגדות בא לידי ביטוי בסיפורים של "The Cordillera" שהוא ספר שנתי המקטלג את חוויות הרוכבים במירוץ "Tour Divide".
מרוצי ומסלולי תרמילאות אופניים בישראל

בארץ ישנם כמה תחרויות תרמילאות אופניים בנוסף לאירועים עממיים יותר עם אופי נינוח יותר. המוכר ביותר מביניהם והתחרות המתקיימת הכי הרבה שנים ברציפות היא תחרות ה-Holyland Challenge (HLC), המתקיימת מאז 2014, מהחרמון לאילת. אורך המסלול כ-1,400 קילומטר ואופיו דומה לשאר התחרויות בעולם, רכיבה עצמאית, ללא תמיכה חיצונית וללא ארגון. שיא המסלול הוא שישה ימים 11.5 שעות ומוחזק מאז 2015 על ידי רוכב תרמילאות האופניים המקצועי הישראלי חנוך רדליך[דרוש מקור].
תחרויות נוספות המושתתות על אותם עקרונות תרמילאות האופניים בארץ הן ה-YOTA, תחרות ניווט רכוב רב יומי מדברי, וה-Discover Israel, תחרות חוצה ישראל של כ-1,100 קילומטר. בנוסף לאלה, ישנם מסלולים רבים ותחרויות לא רשמיות אותם מארגנים חברי קהילת תרמילאות האופניים הישראלית.
הערות שוליים

↑  "Bikepacking 101". BIKEPACKING.com. נבדק ב-2022-12-19.
1 2  "History of Bikepacking Races – Ride Far". נבדק ב-2022-12-19.
1 2  "Revelate Designs: Bikepacking From The Beginning | Revelate Designs LLC". נבדק ב-2022-12-19.
↑  "Bicycle Touring Books in English: 1945 to 1980: Bikepacking Across Alaska and Canada -- Hemistour Expedition". www.crazyguyonabike.com. נבדק ב-2022-12-19.
↑  "Gemma Baird Sets HT550 Women's Singlespeed Record". BIKEPACKING.com. 2022-09-09. נבדק ב-2022-12-19.
↑  "Indian Pacific Wheel Race 2018 - MAProgress". indianpacificwheelrace2018.maprogress.com. נבדק ב-2022-12-19.
1 2  "The Complete Guide to Bikepacking Bags". BIKEPACKING.com. 2016-11-15. נבדק ב-2022-12-19.
1 2  Bikepacking Israel
↑  "Rules | Tour Divide". tourdivide.org. נבדק ב-2022-12-19.
↑  "11 RULES FOR RIDING THE 2020 BREVET". Tour Aotearoa. נבדק ב-2022-12-19.
↑  "Arizona Trail Race 2021 (AZT)". BIKEPACKING.com. נבדק ב-2022-12-19.
תסמונת גולדנהר

| --- | --- |
 תחום:  גנטיקה רפואית 
 קישורים ומאגרי מידע
 MeSH:  D006053
 
תסמונת גולדֶנְהַר (באנגלית: Goldenhar Syndrome או Oculo-Auriculo-Vertebral [OAV] syndrome) היא פגם מולד נדיר, המאופיינת על ידי טווח הפגיעה המבנית באזור הפנים – לרוב בצד אחד עם מומים באפרכסת ובאוזן הפנימית, בעיניים, באף, בחך הרך, בשפה ובלסת התחתונה – וכן גידולי עור קטנים לאורך הלחיים בין האפרכסת לקצה הפה. התסמונת מקושרת גם למומים במבנה החוליות ולליקויים במבנה הלב.
שם התסמונת

התסמונת תועדה לראשונה בשנת 1952 על ידי מוריס גולדנהר.
הגורמים למחלה

הגורמים למחלה אינם ידועים, וברוב המקרים היא נחשבת לרב-סיבתית; לאחרונה היו עדויות לדפוסים משפחתיים. יש ראיות אנקדוטיות הדורשות-ביסוס הקושרות חשיפה מסוימת לרעלנים (כגון דיוקסין) במשך תקופת ההיריון ולפניה.
דרכי הטיפול

הטיפול הוא בדרך כלל כירורגי, על מנת לסייע לילד בהתפתחות ולתיקון המומים בפנים או בחוט השדרה, בהם השתלות עצם בלסת, תיקון החך/השפה, תיקון פגמים לבביים, ניתוחים בחוט השדרה, ניתוחים אסתטיים להורדת גידולי עור, ועזרי שמיעה המותקנים באוזן אחת או בשתי האוזניים.
חלק מבעלי התסמונת יסתייעו, לכשיגדלו, בעזרי שמיעה או במשקפיים.
הערות שוליים

↑  M. Goldenhar. Associations malformatives de l’oeil et de l’oreille, en particulier le syndrome dermoïde epibulbaire-appendices auriculaires-fistula auris congenita et ses relations avec la dysostose mandibulo-faciale. Journal de génétique humaine, Genève, 1952, 1: 243-282.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
תפילת תשע

תפילת תשע היא שמה של תפילת העמידה - הכוללת תשע ברכות, הנאמרת בתפילת מוסף של ראש השנה, ומבוססת על תפילת שבע. התפילה כוללת את ברכות מלכויות, זכרונות ושופרות.
בזמן שהיובל נוהג, מתפללים תפילה זו אף בשנת היובל במוסף של יום הכיפורים.
במהלך התפילה נהוג לתקוע בשופר במספר הזדמנויות.
תוכן התפילה

בשונה מתפילות מוסף של שאר חגי ישראל, בהם נאמרת תפילת שבע הכוללת את שש הברכות הקבועות וברכת קדושת היום (המותאמת למאורע החל באותו יום), בראש השנה נאמרת תפילה הכוללת תשע ברכות.
למעשה, מדובר בתוספת של 3 ברכות אל מול תפילת שבע, כשהברכה הראשונה - מלכיות משולבת בברכת קדושת היום, ושתיהן נספרות כברכה אחת.
מקור התפילה

במסכת ראש השנה, נכתב:
סדר ברכות: 
אומר אבות וגבורות וקדושת השם, וכולל מלכויות עמהן, ואינו תוקע; קדושת היום, ותוקע; זכרונות, ותוקע; שופרות, ותוקע; ואומר עבודה והודאה וברכת כהנים; דברי רבי יוחנן בן נורי.
אמר לו רבי עקיבא:
אם אינו תוקע למלכיות, למה הוא מזכיר?
אלא אומר אבות וגבורות וקדושת השם,
וכולל מלכיות עם קדושת היום, ותוקע;
זכרונות, ותוקע;
שופרות, ותוקע;
ואומר עבודה והודאה וברכת כהנים.
הרמב"ם והשולחן ערוך פסקו כדעת רבי עקיבא.
הברכות הנוספות > מבנה הברכות

במשנה במסכת ראש השנה, נכתב:
אין פוחתין מעשר מלכיות, מעשרה זכרונות, מעשרה שופרות
כלומר, הציווי הבסיסי הוא להזכיר בכל ברכה עשרה פסוקים המזכירים את הנושא של אותה הברכה, כאשר יש לגוון במקורות, ולהביא לפחות שלושה פסוקים מהתורה, שלושה מהנביאים ושלושה מהכתובים. בנוסף, קיימות מספר הגבלות נוספות על בחירת הפסוקים, וביניהן ההגבלה שלא להזכיר פסוקים של פורענות.
בעבר, לא היו הברכות מנוסחות באופן קבוע, אלא נתונות לשיקול דעתו של המתפלל. כלומר, בשעת התפילה עצמה, היה צריך המתפלל להיזכר בפסוקים מתאימים ולהזכירם. לאורך הדורות, כתוצאה מהתמעטות הידע אצל הקהל הרחב, נקבע נוסח מחייב לכל אחת מהברכות.
נוסח זה, מוסיף מספר חלקים לכל אחת מהברכות, שלא הוזכרו בהוראה המקורית (כפי שמופיעה במשנה ובגמרא). מבנה הנוסח:
פתיחה, יצירת ההקשר ליום הדין
פסוקים מהתורה (שלושה או יותר)
פסוקים מהכתובים (שלושה או יותר)
פסוקים מהנביאים (שלושה או יותר)
פסוק נוסף מהתורה
חתימת הברכה, כולל בקשה רלוונטית לאותה הברכה
אזכור הפסוקים איננו מוגבל לפסוק בודד, ולפעמים מצוטטים מספר פסוקים, או אף מזמור תהילים שלם, כאזכור אחד בברכות.
הברכות הנוספות > מלכויות

כשלב ראשון לקראת פניה אל ה' ביום הדין, על המתפלל לקבל עליו את מלכות ה'. פעולה זו מתבצעת בברכת מלכויות. פתיחת הברכה היא קטע התפילה עלינו לשבח, וסיומה בבקשה "מלוך על כל העולם כולו בכבודך", המשולבת עם סיום ברכת קדושת היום.
הברכות הנוספות > מלכויות > השתחוואה

במסגרת אמירת קטע זה בחזרת הש"ץ, משתחווים המתפללים אפיים ארצה. השתחוואה כזו הייתה מתבצעת בבית המקדש באופן תדיר, אך נאסרה מחוץ להר הבית. בתפילת תשע, כאשר מגיע החזן למילים "ואנחנו כורעים ומשתחווים", כל הקהל משתחווה.
השתחוות זו, אינה נעשית על הרצפה עצמה, אלא על גבי דבר מה החוצץ בין המתפלל ובין הרצפה, שכן השתחוואה על רצפת אבנים אסורה, מחוץ לבית המקדש.
הברכות הנוספות > זכרונות

פתיחת ברכת זכרונות מציגה את יכולת המשפט של ה'.
הפסוקים בברכה זו ותחימתה מציגים זווית שונה במעט של הזיכרון - העלאת "זכות ראשונים", על מנת שתסייע למתפלל. באופן נקודתי, נמצאת הברכה בסימן הזכרת זכותם של אברהם אבינו ויצחק אבינו לאור חלקם בעקדת יצחק.
בסיום הברכה מופיעה הבקשה "זכרנו בזיכרון טוב לפניך".
הברכות הנוספות > שופרות

מטרת ברכת שופרות להציג את עוצמתו של ה'. כמו כן, מוזכרת בברכה השאיפה שקול השופר המושמע על ידי עם ישראל ביום זה יעמוד לזכותם במשפט.
פתיחת הברכה מציגה את מעמד הר סיני, בו נשמע קול שופר, וסיומה בבקשה "תקע בשופר גדול לחרותנו".
תקיעות השופר

חלק מתקיעות השופר אותם נהוג לבצע בראש השנה מתרחשות בזמן תפילת תשע.  לפי הדעה הראשונה בשולחן ערוך, תוקעים תשר"ת אחד בסוף ברכת מלכיות, תש"ת אחד בסוף זכרונות, ותר"ת אחד בסוף שופרות. כך נוהגים עד היום בקהילות אשכנז המערבי.
לפי הרמ"א,, תוקעים אחר כל אחד מהברכות פעם אחת תשר"ת. מנהג זה נתקבל במנהג אשכנז המזרחי, אלא שבשנים האחרונות נתקבל ברוב הקהילות לעשות תשר"ת תש"ת תר"ת אחרי כל הברכות.  בחלק מקהילות החסידים, הנהיגו לתקוע עוד שלושים קולות בתפילת לחש, בנוסף לשלושים הנ"ל שבחזרת הש"ץ.
אחרי התקיעות שבסוף כל ברכה, נהגו לאמר את שני הפיוטים הבאים:
היום הרת עולם - נאמר גם בשבת:
ארשת שפתינו - ברוב הקהילות לא נאמר בשבת:
ראו גם

מלכויות זכרונות ושופרות
הערות שוליים

↑  ר"ה פרק ג' משנה ב'
↑  משנה תורה לרמב"ם, ספר זמנים, הלכות שופר וסוכה ולולב, פרק ג', הלכה ז'
↑  שולחן ערוך, אורח חיים, סימן תקצ"ב, סעיף א'
↑  לפי מנהג אשכנז המערבי, נוהגים שבחזרת הש"ץ של יום השני (יום הראשון כשחל בשבת), אומרים סדר שונה של הפסוקים כדי לתאם יותר טוב לפיוטים.  עיין דניאל גולדשמידט, מחזור לימים הנוראים, ירושלים תש"ל, חלק א (ראש השנה), עמ' מד (בהקדמה) ואילך. סדר הפסוקים הזה כולל אחד של תורה, אחד של כתובים, אחד של נביאים, וחוזר חלילה עד עשרה פסוקים.
↑  שולחן ערוך או"ח תקצב:א.
↑  מחזור ליום ראשון של ראש השנה לבני אשכנז, רעדלהיים תקצ"ב, דף עו ע"א ואילך.
↑  שולחן ערוך או"ח תקצב:א.
↑  מחזור ליום ראשון של ראש השנה לבני פולין פיהם ומעהרין, רעדלהיים תקצ"א, דף עו ע"א ואילך
↑  דניאל גולדשמידט, מחזור לימים נוראים, ירושלים תש"ל, חלק א (ראש השנה), עמ' מז בהקמדה. בקהילת וויען בירושלים, ואולי עוד כמה קהילות, ממשיכים לעשות כשיטת רבינו תם.
↑  בהרבה קהילות אשכנז המערבי נאמר גם בשבת. מחזור ליום ראשון של ראש השנה לבני אשכנז, רעדלהיים תקצ"ב, דף עו ע"ב.
↑  בקהילות שאומרים פיסקה זו בשבת, מחליפים מלה זו ב"זיכרון", עיין מחזור ליום ראשון של ראש השנה לבני אשכנז, רעדלהיים תקצ"ב, דף עו ע"ב.
↑  בהקילות אשכנז המערבי, אומרים במלכיות תרועתינו במקום תקיעתינו כדי להדגיש שבתשר"ת שתוקעים אחרי מלכיות וודאי יש תרועה, מה שאין כן בשאר הברכות, עי' דניאל גולדשמידט, מחזור לימים נוראים, ירושלים תש"ל, חלק א (ראש השנה), עמ' מח בהקמדה.
| תפילת העמידה |
| --- | --- | --- |
| שלוש הברכות הראשונות | שלוש הברכות הראשונות |  |
| ברכות שבח | ברכת אבות • ברכת גבורות • ברכת קדושת השם |  |
| הברכות האמצעיות | הברכות האמצעיות |  |
| בקשות תפילת שמונה עשרה | ברכת חונן הדעת • ברכת תשובה • ברכת סליחה • ברכת גאולה • ברכת רפואה • ברכת השנים • ברכת קיבוץ גלויות • ברכת המשפט • ברכת המינים • על הצדיקים • ברכת ירושלים • מצמיח קרן ישועה • שומע תפילה |  |
| בתפילת שבע | ברכת קדושת היום |  |
| בתפילת תשע | מלכויות זכרונות ושופרות |  |
| בתפילת עשרים וארבע | זכרונות • שופרות • אל ה' בצרתה לי • אשא עיני אל ההרים • ממעמקים קראתיך ה' • תפלה לעני כי יעטוף |  |
| שלוש הברכות האחרונות | שלוש הברכות האחרונות |  |
| ברכות הודאה | ברכת עבודה • ברכת הודאה • ברכת שים שלום |  |
| תוספות | תוספות |  |
| הזכרות | משיב הרוח ומוריד הגשם • מוריד הטל • שאלת גשמים |  |
| בחזרת הש"ץ | קדושה • מודים דרבנן • ברכת כהנים |  |
| בזמנים מיוחדים | אתה חוננתנו • יעלה ויבוא • על הנסים • תפילת נחם • תפילת עננו • ועננו בורא עולם • ותערב • הוספות ושינויים לעשרת ימי תשובה • וידוי |  |
| תפילות העמידה השונות | תפילות העמידה השונות |  |
| בכל יום | תפילת שחרית • תפילת מנחה • תפילת ערבית |  |
| בשבתות ובמועדים | תפילת מוסף |  |
| ביום הכיפורים (ובתענית ציבור) | תפילת נעילה |  |
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
The Man (שיר של אד שירן)

| --- | --- |

 סינגל שיווקי בביצוע אד שירן
 מתוך האלבום x
 יצא לאור:  19 ביוני 2014
 פורמט:  הורדה דיגיטלית
 סוגה:  היפ הופ, נשמה
 אורך:  4:09
 חברת תקליטים:  אסילם, אטלנטיק
 כתיבה:  אד שירן
 הפקה:  ג'ייק גוסלינג
The Man (בעברית: האיש) הוא שיר שבוצע על ידי הזמר-יוצר הבריטי אד שירן, והופק על ידי ג'ייק גוסלינג. השיר יצא להורדה דיגיטלית בחנות ה-iTunes ב-19 ביוני 2014, בתור הסינגל השיווקי השישי מתוך שבעה באלבום האולפן השני שלו, x. כמו כן, נכנס השיר למצעד הסינגלים הבריטי במקום ה-87.
במופעו בדיסלדורף, ב-5 בנובמבר 2014, ביצע שירן את השיר כבחירתו לאותו לילה ואמר כי הוא היה היחיד שמעולם הוא לא ביצע בשידור חיי, ושזה השיר היחיד שהוא קיווה שמעולם לא יכניס לאלבום, שכן כתיבתו הייתה טיפולית ורגשית ולכן אישית מאוד.
ביקורות

כתב הבילבורד, ג'ייסון ליפשוץ השווה את הראפ של שירן לפרויקט The Streets של מייק סקינר.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אירלנד | מצעד הסינגלים האירי | 80 |  |
|  דנמרק | היטליסטן | 9 |  |
|  הולנד | מצעד 40 הסינגלים ההולנדיים | 56 |  |
|  הממלכה המאוחדת | מצעד הסינגלים הבריטי | 87 |  |
|  ספרד | PROMUSICAE | 50 |  |
|  צרפת | SNEP | 49 |  |
תרופות אנטי-פסיכוטיות

תרופות אנטי-פסיכוטיות (מכונות גם נוירולפטיות ומרגיעות מז'וריות) הן קבוצה של תרופות פסיכוטרופיות, המשמשות בעיקר, אך לא רק, לטיפול בהפרעות נפשיות המלוות בפסיכוזה כדוגמת סכיזופרניה והפרעה דו-קוטבית. בפסיכיאטריה המודרנית, לתרופות האנטי-פסיכוטיות על שלל סוגיהן חשיבות עליונה בטיפול במצבים פסיכיאטריים רבים ושונים והן מהוות את אחד מכליו התרופתיים העיקריים של הפסיכיאטר. התרופות האנטי-פסיכוטיות מחולקות לשתי קבוצות עיקריות: תרופות אנטי-פסיכוטיות טיפוסיות, המוכרות גם כתרופות "הדור הראשון" או "הדור הישן", ותרופות אנטי-פסיכוטיות לא טיפוסיות, המוכרות גם כתרופות "הדור השני" או "הדור החדש". בדומה לתרופות אחרות, גם התרופות האנטי-פסיכוטיות נבדלות זו מזו באופי השפעתן, במשך ההשפעה, בתופעות הלוואי שלהן ובשלל גורמים אחרים.
שימושים רפואיים

לתרופות האנטי-פסיכוטיות שימושים רבים ומגוונים. עיקר השימוש בתרופות הוא בטיפול בסובלים מהפרעות נפשיות שונות המלוות בפסיכוזה, אך ישנן הפרעות פסיכיאטריות והתנהגותיות רבות אחרות שאינן מלוות בהכרח בפסיכוזה בהן מקובל לנסות ולטפל באמצעות תרופות אנטי-פסיכוטיות, כדוגמת דיכאון מז'ורי שלא מגיב לטיפול תרופתי אחר או חלק מהפרעות האישיות. ככלל, במקרים בהם ההפרעה אינה מלווה בתסמינים פסיכוטיים נהוג להימנע ממתן תרופות אנטי-פסיכוטיות ככל הניתן, ולהשתמש בהן כטיפול קו-שני או שלישי בלבד וזאת רק לאחר שהטיפולים התרופתיים המקובלים יותר לא צלחו.
שימושים רפואיים > טיפול כללי בפסיכוזה > מניעת פסיכוזה

בפסיכיאטריה המודרנית לפי ה-NICE, הטיפול בתרופות אנטי-פסיכוטיות על מנת למנוע הופעת תסמינים פסיכוטיים במטופלים המועדים במיוחד לפיתוח פסיכוזה או סכיזופרניה הוא שגוי ואין לנקוט בו. להרחיב
שימושים רפואיים > טיפול כללי בפסיכוזה > אירוע פסיכוטי ראשון

לפי ה-NICE, יש לטפל בכל מטופל שחווה אירוע פסיכוטי ראשון באמצעות תרופות אנטי-פסיכוטיות בהקדם (בהוראת פסיכיאטר בלבד) ובשילוב עם טיפולים נוספים שאינם תרופתיים כדוגמת CBT. עבור מטופלים המסרבים ליטול תרופות אנטי-פסיכוטיות אך משתפים פעולה עם שאר הטיפולים המוצעים להם, ההמלצה היא להסביר למטופל ולסביבתו הקרובה על חשיבות הטיפול התרופתי ולהדגיש שברוב המקרים הטיפול בתרופות אנטי-פסיכוטיות משפר משמעותית את יעילותם של טיפולים אחרים שאינם תרופתיים. הן ה-NICE והן איגוד הפסיכיאטרים האמריקאי ממליצים על התחלת הטיפול התרופתי במינון נמוך יחסית והגדלתו בהדרגה במקרים בהם לא נצפית תגובה לטיפול בתרופה או במקרים בהם התגובה שנצפית אינה מספקת.
שימושים רפואיים > טיפול כללי בפסיכוזה > טיפול משמר

לאחר ההחלמה מהתקף פסיכוטי, נדרשת המשך לקיחת תרופות אנטי-פסיכוטיות כדי להוריד את הסיכויים לחזרת התקף פסיכוטי חוזר, חלק מהמטופלים מקבלים טיפול תרופתי בהסכמה וברצון אך אחרים מחויבים בכך על ידי צו משפטי המחייב אותם לקבל חומרים כימיים לגופם גם ללא הסכמה. דרך מתן הטיפול התרופתי בכפייה לאחר התקף פסיכוטי קרוי צו מרפאתי.
שימושים רפואיים > סכיזופרניה

בפסיכיאטריה המודרנית, השימוש בתרופות אנטי-פסיכוטיות הוא אחד מהאלמנטים החשובים והבסיסיים ביותר בטיפול בסכיזופרניה, זאת על פי גופים בריאותיים רבים, ביניהם איגוד הפסיכיאטרים האמריקאי וה-NICE. השפעתן העיקרית של התרופות האנטי-פסיכוטיות היא הקלה בתסמינים ה"חיוביים" של המחלה, שעשויים לכלול הזיות, מחשבות שווא, פרנויה ועוד. בניגוד ליעילות הטיפול בתסמינים החיוביים, שבוססה היטב בספרות המחקרית, יעילות טיפולן של התרופות האנטי-פסיכוטיות בתסמינים השליליים של הסכיזופרניה, כדוגמת הפרעות באפקט, אנהדוניה וחוסר עניין חברתי, עודנה שנויה מאוד במחלוקת. מחד גיסא, מחקרים רבים מצאו קשר ישיר בין מתן תרופות אנטי-פסיכוטיות לבין שיפור בתסמינים השליליים, בעוד שמאידך גיסא מחקרים אחרים לא מצאו קשר כזה.
פירוט על השלבים השונים בטיפול - אקוטי יציב וכו'
שימושים רפואיים > הפרעות אחרות

מאניה: תרופות אנטי-פסיכוטיות משמשות כטיפול במקרים של מאניה חריפה. מאחר שברוב המקרים השפעתן של התרופות המייצבות (כגון ליתיום או חומצה ולפרואית) מושגת באופן הדרגתי ואיטי מקובל לשלב תרופות אנטי-פסיכוטיות יחד איתן בטיפול במאניה.
דיכאון פסיכוטי: במצבים של דיכאון המלווה בתסמינים פסיכוטיים נהוג לטפל באמצעות שילוב של תרופות אנטי-פסיכוטיות ותרופות נוגדות דיכאון, או לחלופין בטיפול בנזעי חשמל.
הפרעה דלוזיונלית: מטופלים הסובלים מהפרעה זו בדרך כלל מגיבים היטב לטיפול בתרופות אנטי-פסיכוטיות.
אגיטציה חריפה והתנהגות אלימה: במקרים מסוימים נהוג לטפל במצבים אלו באמצעות תרופות אנטי-פסיכוטיות.
תסמונת טורט: תרופות אנטי-פסיכוטיות משמשות לעיתים בטיפול בתסמונת טורט, בעיקר הלופרידול ופימוזיד.
הפרעת אישיות גבולית: מטופלים הסובלים מהפרעת אישיות גבולית אשר חווים סימפטומים פסיכוטיים זמניים מטופלים לעיתים בתרופות אנטי-פסיכוטיות.
דמנציה ודליריום: כשני שלישים מהחולים המבוגרים הסובלים מדמנציה או דליריום מגיבים היטב לטיפול בתרופות אנטי-פסיכוטיות טיפוסיות.
ניהול הטיפול

כל הטיפול, החל מהתאמת המינון למטופל, התדירות בה ייקח את התרופה וכן הבדיקות אותם יצטרך לעבור בזמן הטיפול והטיפול בתופעות לוואי אם ישנם - עובר דרך הפסיכיאטר; ברוב המקרים - זה שרשם את התרופה. לעיתים רופא המשפחה יתערב אף הוא בהליכים להיטיב עם המטופל, אך ברוב המקרים לא יפסיק את הטיפול על דעת עצמו, שאת זה בדרך כלל רשאי לעשות רק הפסיכיאטר. במקרי חירום בהם צריך דחוף התערבות רפואית במצב המטופל (כגון: הופעת תופעות לוואי חמורות או החמרה במצבו הנפשי של המטופל) ואין תור קרוב לפסיכיאטר המטפל - יש לפנות לפסיכיאטר אחר  או לחדר מיון של מרפאה פסיכיאטרית או בית חולים; לפעמים תידרש במצבים אלו כניסה לאשפוז, כמו אשפוז יום, אשפוז פתוח או סגור - לפי הצורך - על מנת לטפל בחולה.
לקריאה נוספת

ד"ר הלן שיינפלד, ד"ר אמי שופמן, "תרופות נוגדות פסיכוזה", אוצר מושגים פסיכולוגיים ופסיכיאטריים לכל הרוצה לדעת (כרך 2 עמ' 556–557), הוצאת "אח" בע"מ, קריית ביאליק
רוברט וויטאקר, אנטומיה של מגפה, רמת גן: הוצאת פוקוס, 2017
הערות שוליים

↑  תרופות נוירולפטיות, Lippincott's Illustrated Reviews, Pharmacology (Lippincott Williams & Wilkins, 1992; 4th Edition, 2009), Unit III, Chapter 13. Neuroleptics, p. 151
1 2 3 4  רוברט וויטאקר, אנטומיה של מגפה, רמת גן: הוצאת פוקוס, 2017, עמ' 54.
↑  Pieters T, Majerus B (December 2011). "The introduction of chlorpromazine in Belgium and the Netherlands (1951-1968); tango between old and new treatment features". Studies in History and Philosophy of Biological and Biomedical Sciences. 42 (4): 443–52.
↑  רוברט וויטאקר, אנטומיה של מגפה, עמ' 55
↑  רוברט וויטאקר, אנטומיה של מגפה, עמ' 61-60
↑  רוברט וויטאקר, אנטומיה של מגפה, עמ' 62
1 2 3  Modern antipsychotic drugs: a critical overview, מאמר באתר NCBI
1 2 3  קווים מנחים לטיפול בפסיכוזה וסכיזופרניה במבוגרים מטעם ה-NICE
1 2 3 4  קובץ קווים מנחים לטיפול בסובלים מסכיזופרניה מטעם איגוד הפסיכיאטרים האמריקאי
1 2  הטיפול הפרמקולוגי בסכיזופרניה, מחקר באתר Nature
1 2  יעילות הטיפול בסכיזופרניה באמצעות תרופות אנטי-פסיכוטיות, מחקר באתר JAMA Psychiatry
↑  תרופות אנטי-פסיכוטיות במבוגרים הסובלים מסכיזופרניה, מחקר באתר ACP
| --- | --- |
בקרת זהויות :  NLI: 987007546309505171  BnF: cb119422132 (data)  GND: 4041885-6  LCCN: sh89002390  NDL: 01037224  NKC: ph184806 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פרסומת לכלורפרומאזין, התרופה האנטי-פסיכוטית הראשונה
ריספרדל, תרופה אנטי-פסיכוטית לא-טיפוסית
טבליות סרוקוול, תרופה אנטי-פסיכוטית לא-טיפוסית
כלורפרומאזין, התרופה האנטי-פסיכוטית הראשונה
קווטיאפין, מן התרופות האנטי-פסיכוטיות הנפוצות בעולם
Decote

Decote (באנגלית: Cleavage, ובעברית: מַחשׂוֹף) הוא סינגל שהוקלט על ידי פראטה גיל בשיתוף הטרנסג'נדר הברזילאי פבלו ויטאר. השיר יצא לאור ב-8 באוגוסט 2017, תחת חסותה של חברת התקליטים DGE רקורדס, כסינגל רשמי של פראטה גיל ופבלו ויטאר.
השיר זכה להצלחה מתונה בעיקר בברזיל.
רקע וכתיבה

לאחר שהוציאה ויטאר את "Sua Cara", היא הודיעה למעריציה באינסטגרם כי תשתף פעולה עם פראטה גיל בסינגל חדש שעתיד לצאת באוגוסט 2017.
את השיר הוציאו השתיים כסינגל רשמי, אך לא מתוך אלבום של אף אחת מהן.
וידאו קליפ

תחילה, הוציאה פראטה גיל סרטון קצר שמראה את מילות השיר, ולאחר מכן יצא הווידאו קליפ המלא שמציג בתוכו את השתיים רוקדות בתוך חדר חשוך, עם נקודות אור אדומות. לאורכו של הקליפ ניתן לראות כי השתיים מחליפות בגדים ללא הרף, רוקדות וזזות למילות השיר.
הקליפ זכה להצלחה מתונה ביוטיוב כאשר הפך לאחד מהקליפים הנצפים ביותר של פראטה, ונכון לספטמבר 2017, מונה הצפיות של הווידאו קליפ עולה על למעלה מ-5 מיליון צפיות.
רשימת השמעה

Digital download
Decote" – 2:58"
הערות שוליים

↑  Brazil Hot 100 Airplay : Page 1  | Billboard, Billboard (באנגלית)
↑  Instagram post by Pabllo Vittar 🏹💘✨ • Aug 8, 2017 at 3:25am UTC, Instagram (באנגלית)
↑  Preta Gil - Decote (Lyric Video) ft. Pabllo Vittar, YouTube
↑  PretaGilVEVO, YouTube
↑  PretaGilVEVO (2017-08-20), Preta Gil - Decote (Videoclipe) ft. Pabllo Vittar, נבדק ב-2017-09-19
תת הכרה נפתחת כמו מניפה

| --- | --- |

ציורו של אֶלסוורת' קֶלי בשער תת הכרה נפתחת כמו מניפה
 מידע כללי
 מאת:  יונה וולך
 שפת המקור:  עברית
 סוגה:  שירה
 הוצאה
 הוצאה:  הוצאת הקיבוץ המאוחד
 תאריך הוצאה:  1992
 מספר עמודים:  309
 עורך:  הלית ישורון
 קישורים חיצוניים
 הספרייה הלאומית:  001238685
תַּת הַכָּרָה נִפְתַּחַת כְּמוֹ מְנִיפָה הוא ספר שיריה של המשוררת יונה וולך, שראה אור לאחר פטירתה, בעריכתה של הלית ישורון. הספר ראה אור בהוצאת הקיבוץ המאוחד בסדרת "סימן קריאה" (בעריכתו של מנחם פרי), בתל אביב בשנת תשנ"ב 1992.
חטיבות הספר

בספר כונס מבחר משירתה של וולך בשנים 1963–1985, שראתה אור בכותרים: "דברים", "שני גנים", "שירה", "אור פרא", "צורות" ו"מופע", אליהם נוספה החטיבה: "רציתי יותר", אשר כוללת שירים שנותרו בעיזבונה, מהם פורסמו כתב העת "חדרים".
| 0 | 1 | 2 |
| --- | --- | --- |
|  איי החיים  הלכתי אצל מי שהציע לי יותר חיים  מחוץ לגוף  בקן זר  האיש עם הרוח  עין טובה  עכשיו לאהלה פוחדת |  צבעים יוצאים  איזה אכזריות  בשפיותי  שוב אינני אוהבת כל כך לפחד  הכל  לא בשבילי |  אני לא מרגישה והיות אני עצמי  את גרגר האני  גם הים נסוג  שים סכר גדול |